
Es donen a conèixer noves dades corológiques i observacions taxonómiques per a la 
flora de Menorca referents a 33 tàxons. D'aquests 12 són novetat per a la flora de les 
Balears: Calendula arvensis subsp. hydruntina (Fiori) Lanza, Carex punctata 
Gaudin, Cerastium gussonei Tod. ex Lojac., Crassula alata (Viv.) A. Berger, 
Euphorbia humistrata Engelm. ex A. Gray., Pilea microphylla (L.) Liebm., 
Polygonum aviculare subsp. buxiforme (Small) Costea & Tardiff, P. aviculare subsp. 
neglectum (Besser) Arcang., Romulea variicolor Mifsud, Senecio vulgaris subsp. 
denticulatus (O.F. Müll) P.D. Sell, Sonchus microcephalus Mejías, Trifolium 
isthmocarpus Brot. Altres 13 ho són per la flora de Menorca: Aeluropus littoralis 
(Gouan), Bidens aurea (Aiton) Sherff, Crepis bellidifolia Loisel., Cynara 
cardunculus subsp. flavescens Wiklund, Eleocharis flavescens (Poir.) Urb., Hordeum 
glaucum Steud., Hornungia petraea (L.) Rchb., Juncus minutulus Albert & Jahand. 
ex Prain, Paspalum dilatatum Poir., Romulea rollii Parl., Stellaria neglecta Weihe, 
Trifolium vesiculosum Savi, Tuberaria plantaginea (Willd.) Gallego. Les altres 
citacions corresponen a tàxons dels que la seva presència a l'illa era poc clara o 
precisa: Vicia tetrasperma (L.) Schreb., o d'altres dels que es coneixien poques 
localitats. Com a conseqüència de les determinacions fetes en aquest treball Romulea 
revelieri Jord. et Fourr. s'ha d'excloure de la flora vascular de Menorca. 

NOTES AND CONTRIBUTIONS TO THE FLORA OF MENORCA (XIII). 
FLORISTIC RECORDS. New chorological data and taxonomic observations 
referring to the vascular flora of Menorca are reported for 33 taxa. 12 taxa provide a 
new record for the flora of the Balearic Islands: Calendula arvensis subsp. 
hydruntina (Fiori) Lanza, Carex punctata Gaudin, Cerastium gussonei Tod. ex 
Lojac., Crassula alata (Viv.) A. Berger, Euphorbia humistrata Engelm. ex A. Gray., 
Pilea microphylla (L.) Liebm., Polygonum aviculare subsp. buxiforme (Small) 
Costea & Tardiff, P. aviculare subsp. neglectum (Besser) Arcang., Romulea 
variicolor Mifsud, Senecio vulgaris subsp. denticulatus (O.F. Müll) P.D. Sell, 
Sonchus microcephalus Mejías, Trifolium isthmocarpus Brot. And 13 taxa make a 
new record for the flora of Menorca: Aeluropus littoralis (Gouan), Bidens aurea 
(Aiton) Sherff, Crepis bellidifolia Loisel., Cynara cardunculus subsp. flavescens 
Wiklund, Eleocharis flavescens (Poir.) Urb., Hordeum glaucum Steud., Hornungia 
petraea (L.) Rchb., Juncus minutulus Albert & Jahand. ex Prain, Paspalum dilatatum 
Poir., Romulea rollii Parl., Stellaria neglecta Weihe, Trifolium vesiculosum Savi, 
Tuberaria plantaginea (Willd.) Gallego. Remaining records are for taxa with an 
uncertain presence on the island: Vicia tetrasperma (L.) Schreb., or that are found in 
a few known localities. As a result of the determinations made within this work, 
Romulea revelieri Jord. et Fourr. must be excluded from the vascular flora of 
Menorca. 

Introducció 


Una nova aportació de dades sobre 
tàxons per seguir millorant en el 
coneixement de la flora vascular de 
Menorca. Com en contribucions anteriors, 
aquest recull és, en part, el fruit de la feina 
feta per la Comissió de Botànica (GOB 
Menorca — Institut Menorquí d'Estudis), 
també hi ha contribuit l'esforç constant de 
seguiment de flora amenaçada que es fa des 
del Consell Insular de Menorca, el qual 
implica la realització d'exploracions a tot el 
territori insular. 


Material i mètodes 


Com en altres contribucions al 
coneixement de la flora de Menorca i a 
l'actualització del seu catàleg de flora 
vascular, les citacions que aquí es recullen 
responen als següents criteris: 

-Novetats florístiques per a la flora de 

l'illa o de les Balears 

-Confirmació de la presència de tàxons 

dubtosos o amb citacions anteriors poc 

precises 

-Tàxons no retrobats des de feia temps 

-Ampliació de l'àrea de distribució de 

tàxons fins ara considerats com a rars o 

molt rars 

La determinació dels tàxons s'ha fet tant 
a partir de les observacions de camp com 


també de les procedents del material 
preservat com a testimoni en els herbaris. 
Els resultats d'aquestes observacions s'han 
contrastat posteriorment amb les 
informacions proporcionades per les 
diferents publicacions a les que es fa 
referència en el text i que queden recollides 
en l'apartat final de referències citades o 
bibliografia. 

L'estructura i format de la informació 
per a cada tàxon també segueix els criteris 
de les contribucions anteriors (p.e. Fraga et 
al., 2015). Els tàxons estan ordenats 
alfabèticament. Els noms dels autors s'han 
abreviat segons el criteri establert per 
Brummitt i Powell (1992). Per a cada una 
de les citacions es proporciona la 
informació en el mateix tipus de contingut i 
format que edicions anteriors. 

Els tàxons que són novetat per a la flora 
de les Balears van precedits per dos 
asteriscs (**) i els que ho són per a la flora 
de Menorca per un (*). 


Resultats i discussió: catàleg florístic 


Adonis aestivalis 
(Steven) Nyman 

Son Bou Vell, Ciutadella de Menorca, 
31SEE7322, 20 m, abundant dins un corral 
destinat al bestiar porcí, sòl calcari, 11-V- 
2018. P. Fraga (P. Fraga, herb. pers.). 

Pels seus caràcters, les plantes de 
Menorca semblen correspondre a la subsp. 


subsp. squarrosa 

squarrosa (Rico, 1986; Pignatti, 20172), la 
mateixa que s'ha citat de Mallorca (Rico, 
1986). Com indica Rodríguez (1904), a 
Menorca ja havia estat citada per R. 
Hernández Mercadal in | Cambessedes 
(1827) i per Willkomm (1876), tot i que 
posteriorment no s'ha tornat a citar. 
Tanmateix, aquesta subespècie no és 
mencionada en algunes revisions de les 
espècies anuals del gènere (Heyn i Pazy, 
1989). 


*Aeluropus littoralis (Gouan) Parl. 

Cala de Salairó (Pregondó), Salairó, Es 
Mercadal, 31TEE889342, 2 m, fenassar 
halófil en terres argiloses silícies sovint 
inundades a l'hivern, 29-X-2016, P. Fraga 
(P. Fraga, herb. pers.). 

A les Balears aquesta espécie fins ara 
era coneguda de Mallorca i Eivissa (Bolòs i 
Vigo, 2001). En estat vegetatiu es pot 
confondre fàcilment amb Cynodon dactylon 
(L.) Pers., amb el qual conviu en aquesta 
localitat. 


Aristolochia rotunda L. subsp. rotunda 

Cala en  Calderer, Es Mercadal, 
31TEE866342, 5 m, costers herbosos 1 per 
dins el tamarellar de darrere la platja, sòls 
silicis, 17-V-2016, X. Pallicer (P. Fraga, 
herb. pers.). 

De les diferents localitats conegudes a 
Menorca (Rodríguez, 1904, Llorens, 1979), 
aquesta nova població seria la més 
occidental, així i tot es mantindria el nivell 
d'amenaga establert en la darrera revisió del 
llistat vermell de la flora vascular de les 
Balears (Sáez et al., 2017). On les terres 
són més fondes i fresques conviu amb A. 
paucinervis Pomel. 


*Bidens aurea (Aiton) Sherff 
Es Mercadal, 31TEE933273, 50 m, a un 
jardí püblic urbà, terres argiloses silícies, 


31-XII-2016, P. Fraga (P. Fraga, herb. 
pers.). 

A les Balears fins ara era coneguda 
d'Eivissa (Stafforini et al., 2001). Com 
altres espècies del gènere és d'origen 
americà. És coneguda d'altres regions 
properes (Sanz Elorza et al., 2004, Galasso 
et al., 2017) on sembla estar en expansió. 
Tot i ser una espècie emprada com a 
medicinal a la península ibèrica (de 
Santayana et al., 2005), l'arribada a 
Menorca sembla haver estat accidental, 
com a contaminant d'altres plantes amb üs 
ornamental, ja que el nucli poblacional 
detectat creix dins una bardissa de 
Pittosporum tobira Thunb. 

En haver-se localitzat només en 
ambients urbans, sense evidències de 
dispersió, de moment aquesta espècie s'ha 
de considerar com a casual en la flora de 
Menorca. 


**Calendula arvensis subsp. hydruntina 
(Fiori) Lanza (Fig. 1) 

Alcalfar Vell, Sant Lluís, 31SFE1009, 
50 m, voreres de camins i de terres de 
conradís, sòl calcari arenós, 27-IV-2018, P. 
Fraga (P. Fraga, herb. personal), s'Algar, 
Sant Lluís, 31SFE1010, 20 m, voreres de 
camins, sòl calcari arenós, 19-III-2013, P. 
Fraga (P. Fraga, herb. personal); 
Binissafúller Nou, Sant Lluís, 31SFE0510, 
50 m, voreres de camins i de terres de 
conradís, sòl calcari arenós, 20-XII-2017, 
P. Fraga (P. Fraga, herb. personal). 

D'entre els diferents tàxons que s'han 
descrit dins el grup de C. arvensis L. 
aquesta subespécie és de les que reuneix 
més caràcters distintius, per açò se li dóna 
validesa taxonòmica en diferents treballs 
florístics, especialment de la Mediterrània 
central (Pignatti, 1982; Fougrach et al., 
2007, Raimondo et al., 2010), en canvi 
d'altres autors (Greuter, 2008) no li donen 
validesa taxonòmica i la inclouen dins la 

Fig. 1. Calendula arvensis subsp. hydruntina F.W. Schultz. 


variabilitat de C. arvensis. La principal 
diferència amb la subsp. arvensis és la mida 
de les lígules de les flors marginals, 2 o 3 
vegades més llargues que les bràctees 
superiors del receptacle. Açò fa que els 
capítols siguin  significativament més 
grossos i vistosos, fins al punt que les 
plantes es poden confondre amb formes 
naturalitzades de C. officinalis L., però a 


diferència d'aquella les lígules estan 
disposades en una sola sèrie. 
**Carex punctata Gaudin 

Es  Milocar,  Binidelfà, Ferreries, 


31TEE844326, 110 m, torrents i verinals en 
faldes ombrívoles que conserven frescor tot 
l'any, sòl arenós silici, 14-V-2018, P. 
Fraga (P. Fraga, herb. pers.), Es Puigmal, 
S'Arangí, Es Mercadal, 31TEE933252, 120 
m, torrents dins alzinar, sòl argilós silici, 


10-V-2017, P. Fraga (P. Fraga, herb. 
pers.). 

És possible que aquesta especie sigui 
relativament freqüent en els ambients 
estacionalment humits de les terres silícies 
de l'illa. Conviu amb C. distans L. amb la 
que es pot confondre fàcilment si no 
s'observen amb detall els caràcters 
diferenciadors (Lucefio i Escudero, 2008). 


**Cerastium gussonei Tod. ex Lojac. 
Platges de | Son Bou, Alaior, 
31SEE9017, 3ISEE9117, 5 m, comunitats 
de terófits en arenes estabilitzades del 
sistema dunar. 11-III-2013. P. Fraga (P. 
Fraga, herb. pers.); platges de Son Saura, 
Ciutadella de Menorca, 31SEE7620, 
31SEE7619, 5 m, arenes fixades per la 
vegetació i comunitats de teròfits. 10-IV- 
2013. P. Fraga (P. Fraga, herb. pers.), 
arenal del Pilar, Ciutadella de Menorca, 

31TEE8333, 70 m, comunitats de terófits 
en arenes móbils a la part més interior del 
sistema dunar, 24-IV-2012. P. Fraga (P. 
Fraga, herb. pers.); arenal de Tirant, Es 
Mercadal, 31TEE9433, 31TEE9432, 10 m, 
comunitats de terófits en arenes móbils i en 
les parts més estabilitzades del sistema 
dunar, 03-IV-2013. P. Fraga (P. Fraga, 
herb. pers.). 

Tot i ser freqüents arreu de l'illa i un 
dels elements florístics més característics 
dels arenals i sistemes dunars, la identitat 
taxonómica del grup d'espécies de C. 
decandrum L. sempre ha estat confusa. 
Dins ell s'han citat quatre tàxons: C. 
balearicum F. Hermann, C. pumilum 
Curtis, C. semidecandrum, C. siculum 
Guss. (Rodríguez, 1904; Font Quer, 1919; 
Montserrat, 1953; Bolós i Vigo, 1990). Un 
treball recent sobre la caracterització de C. 
siculum (Traclet et al., 2016), la nova 
edició de la flora d'Itàlia (Pignatti, 2017b) i 
una extensa recol:lecció arreu de l'illa en 
els darrers anys, han permés concretar 
l'existència de tres tàxons. A partir 
d'aquestes observacions s'ha arribat a la 
conclusió que les plantes dels arenals i 
sistemes dunars són majoritàriament C. 
gussonei (= C. diffusum subsp. gussonei 
(Tod. ex Lojac.) P.D.Sell & Whitehead), un 
tàxon fins ara no citat de Menorca, tampoc 
s'ha pogut trobar cap citació per a la resta 
de les Balears. També corresponen a 
aquesta espécie les del sistema dunar de 
Son Bou, que van ser identificades per 
Montserrat (1953) com a C. balearicum. 
Els altres dos serien C. semidecandrum 1 C. 
pumilum, els quals creixen preferentment 
cap a l'interior. No s'ha pogut confirmar la 
presència de C. siculum, tot i que d'allà on 
el cita Font Quer (1919) a Alcaidás, no 
sembla haver-hi l'hàbitat adequat per 
aquesta espècie segons el que indiquen 
Traclet et al. (2016). 








Fig. 2. Crassula tillaea Lest.-Garl. (esquerra) i 
C. alata (Viv.) A. Berger (dreta). 

Fig. 2. Crassula tillaea Lest.-Garl. (lef) and C. 
alata (Viv.) A. Berger (right). 


**Crassula alata (Viv.) A. Berger 

S'Ermita (marina de Son Morera), 
Ferreries, 318EE8726, 170 m, depressions 
amb substrat orgànic en els llisers de roques 
silícies, 29-III-2008, P. Fraga (P. Fraga, 
herb. pers.), Torre d'en Galmés, Alaior, 
3]SEE9517, 90 m, terres primes calcàries 
argiloses en roquissars de marès, 26-XII- 
2004, P. Fraga (P. Fraga, herb. pers.), 
platges de Son Saura, Ciutadella, 
31SEE7620, 5 m, terres primes calcàries 
argiloses en roquissars de marès, 20-I-2008, 
P. Fraga (P. Fraga, herb. pers.). 

Fins fa poc aquesta espècie era 
coneguda principalment de la Mediterrània 
central i oriental, principalment en els 
territoris insulars i aquells continentals de 
clima marítim (Webb i Akeroyd, 1993; 
Bartolo et al., 2004; Gallo, 2008; Pignatti, 
2017a). En el territori ibèric la primera 
citació és relativament recent (Torres i Fort, 
2006) A les localitats de Menorca 
indicades, aquesta espècie — s'havia 
identificat erròniament com C. tillaea Lest.- 
Garl. amb la qual s'ha confós sovint (cfr. 
Torres i Fort, 2006; Pignatti, 2017a). De 
fet, la majoria de citacions de C. tillaea a 
Menorca probablement correspondrien a C. 
alata, tot i que les diferències entre les dues 
espècie es poden apreciar amb certa 

facilitat, especialment quan creixen juntes 
(Fig. 2). De fet, a la localitat de s'Ermita es 
poden observar les tres espécies del génere 
que hi ha a l'illa (C. alata, C. tillaea i C. 
vaillantii (Willd.) Roth) creixent juntes. Tot 
fa pensar que a Menorca, C. tillaea seria 
una espècie més localitzada de  sóls 
arenosos silicis o descarbonatats. És 
versemblant que aquesta espècie també 
sigui present a altres illes de l'arxipèlag on, 
com en el cas de Menorca, s'hauria confús 
amb C. tillaea. 


*Crepis bellidifolia Loisel. 

Es Freginal, Maó, 31SFE0815, 20 m, 
llocs herbosos antropitzats, sòls calcaris, 
26-IV-2018, P. Fraga (P. Fraga, herb. 
pers.). 

Abundant en el sector meridional del 


parc urbà, allò en les comunitats 
d'herbàcies estan millor — constituides. 
Probablement sigui una espècie 


d'introducció recent o que ha quedat de 
l'època en què tota aquella zona eren horts i 
vergers de regadiu (Martínez Esteban, 
2001). A les Balears ja era coneguda de 
Mallorca (Talavera et al., 2017). La seva 
situació es pot considerar com a 
naturalitzada, ja que s'ha observat una 
elevada dinàmica poblacional. 


*Cynara cardunculus 
Wiklund 

Binissafüller Nou, Sant Lluís, 
31SFE045092, 3 m, arenal del litoral, en les 
clarianes de la vegetació arbustiva, sól 
calcari, 14-V-2016, P. Fraga (P. Fraga, 
herb. pers.). 

C. cardunculus L. apareix distribuida en 
diferents localitats de l'illa (Bolòs i Vigo, 
1996). Fins ara les poblacions d'aquesta 
espècie s'havien assimilat a la subespècie 
nominal o no s'havien identificat amb cap 
de les subespècies que es reconeixen en 
treballs recents (Devesa i López Martínez, 


subsp. flavescens 


2014). Un estudi detallat d'algunes 
poblacions (Favàritx, Binimarzoc, 
Binissafúller), ha permès comprovar que hi 
són presents les dues subespècies. A més 
dels caràcters florals indicats per Devesa i 
López Martínez (2014), les plantes de 
Binissafúller són en general més baixes 
(«60 cm) i amb els capítols més petits. A 
les Balears s'havia citat de Mallorca 
(Wiklund, 1992). 


Daphne rodriguezii Teixidor 

Entre el caló de sa Cabra i la punta de sa 
Cudia, Es Grau, Maó, 31SFE0922, 20 m, 
marina litoral d'aladern, sól silici. 20-XII- 
2018. X. Pallicer (X. Pallicer, herb. pers.). 
Nova  localitat per aquesta  espécie 
endémica de Menorca. Per ara si ha detectat 
un individu, peró una exploració més 
detallada a la zona podria revelar 
l'existéncia de més plantes. Una recopilació 
recent de la distribució a l'illa es pot veure 
a Saéz et al. (2017). 


Echinophora spinosa L. 

Platja des Bot, Algaiarens, Ciutadella de 
Menorca, 31TEE789336, 5 m, dunes 
maríümes amb comunitat d'Ammophila 
arenaria (L.) Link, 12-XI-2017, P. Fraga 
(P. Fraga, herb. pers.). 

A les Balears aquesta espècie es 
considerada com a amenaçada (Sáez et al., 
2017), a Menorca, com a les altres illes, les 
poblacions són sempre reduides en nombre 
d'efectius («5), aquesta seria la quarta 
localitat coneguda amb certesa actualment 
(Fraga et al., 2005). 


*Eleocharis flavescens (Poir.) Urb. 

Bassa Verda de s'Albufera des Comte, 
Es Mercadal, 31TEE985318, 35 m, cap a 
les voreres de la bassa superior en terres 
argiloses calcàries, sovint inundades a 
l'hivern, 16-V-2012, P. Fraga (P. Fraga 
herb. pers.). 

Espècie originària d'Amèrica que a les 
Balears fins ara s'havia citat d'Eivissa 
(Jiménez Mejías i Lucefio, 2008). A la 
localitat de Menorca  l'espécie és 
relativament abundant i conviu amb altres 
dues espècies del gènere: E. palustris (L.) 
Roem. i Schult. i E. uniglumis (Link) 
Schult., tot i que sembla preferir les zones 
que estan inundades menys temps. 
D'aquelles dues espécies es diferencia per 
ser de mida més petita («15 cm), hàbit més 
cespitós (rizomes curs) i tenir les tiges 
glaucescents i recurvades. La taxonomia del 
grup d'espécies properes a E. flavescens és 
complicada, segons alguns autors 
(Verloove i Sánchez Gullón, 2010) una part 
important de les citacions ibèriques 
correspondrien a E. caduca (Delile) Schult. 
Una revisió detallada d'aquesta població i 
d'altres semblants existents a basses 
temporals de Pilla podria revelar 
l'existéncia de més tàxons d'aquest grup. 

Per la seva presència en una ambient 
natural, on els efectius són dinàmics 
aquesta espècie allòctona s'ha de 
considerar com a naturalitzada. 


** Euphorbia humistrata Engelm. ex A. 
Gray 

Arenal de Son Saura, Es Mercadal, 
31TEE989320, 5 m, talussos d'arenes 
alterades i dins el llit del torrent, 26-VII- 
2018, P. Fraga (P. Fraga, herb. pers.) 

Com altres espècies del subgènere 
Chamaesyce Gray és d'origen americà 
(Benedí et al., 1997) i podria trobar-se en 
procés d'expansió (Sanz Elorza et al., 
2001). Fins ara no s'havia citat de les 
Balears, tot i que darrerament també s'ha 
observat localment abundant en ambients 
semblants del nord de Mallorca 
(31SEE1002). 

A Menorca, i també pel que s'ha pogut 
observar a Mallorca, la població és 
dinàmica i penetra activament en ambients 


naturals. Per tant s'ha de considerar ja com 
a naturalitzada. 


*Hordeum glaucum Steud. 

Es Degotadís, Binicalaf Nou, Sant 
Climent, Maó, 31SEE9911, 50 m, 
roquissars calcaris del litoral en exposició 
nord, 09-IV-2013. P. Fraga (P. Fraga, herb. 
Pers.); Algaiarens, Ciutadella de Menorca, 
31TEE790328, 5 m, voreres de camí dins la 
zona de l'arenal, 23-IV-13. P. Fraga (P. 
Fraga, herb. Pers.). 

A les Balears aquest tàxon era conegut 
de totes les illes principals (León et al., 
2014), peró fins ara no s'havia citat de 
Menorca, tot i que possiblement sigui per 
una falta de recol: lecció. 


*Hornungia petraea (L.) Rchb. 

Ses Galeres de Sant Telm, Ferreries, 
31SEE864258, 100 m, terres primes, 
pedregoses, en replans de roques calcàries, 
10-II-2016. P. Fraga (P. Fraga, herb. pers.); 
Ferreries, 31SEE861263, 80 m, escletxes de 
l'empedrat del nucli antic del poble, 21-III- 
2017. P. Fraga (P. Fraga, herb. pers.). 

A ]les Balears aquesta espécie era 
coneguda d'Eivissa i Mallorca (Bolòs i 
Vigo, 1990). 


*Juncus minutulus Albert & Jahand. ex 
Prain 

Ses Fonts Rodones, Es Migjorn Gran, 
31SEE908240, 120 m, arenes silícies 
parcialment inundades a l'hivern, 06-V- 
2008. P. Fraga (P. Fraga herb. pers.); 
Basses de Son  Guarners, Ferreries, 
31SEE848268, 110 m, arenes silícies 
inundades a l'hivern, 26-IV-2012. P. Fraga 
(P. Fraga, herb. pers.). 

Del grup d'espècies properes a J. 
bufonius L., aquesta no s'havia citat de 
Menorca. Fins ara, s'havia confús amb 
formes petites de J. bufonius. La seva 
presència en altres localitats amb ambients 

semblants a les indicades és probable. AI 
contrai del que indica Romero Zarco 
(2010) a l'illa aquesta espècie sembla 
preferir els ambients d'arenes silícies, que 
sense ser salins, són estacionalment humits, 
una ecologia que també s'ha observat en 
altres regions properes (Jeanmonod i 
Gamisans, 2013). 

Orobanche iammonensis Pujadas & P. 
Fraga 

S'Aigua Dolça, Ciutadella de Menorca, 
315EE7124, 8 m, parasitant Anthemis 
maritima roquissars calcaris amb vegetació 
halófila del litoral, 05-V-2018. P. Fraga (P. 
Fraga, herb. pers.). 

Amb aquesta localitat, situada a 
l'extrem occidental de l'illa, s'amplia cap a 
ponent l'àrea de distribució d'aquesta tàxon 
endèmic de Menorca. Fins ara la seva àrea 
distribució se situava a la costa nord i una 
localitat aillada a la costa sud-oriental 
(Pujadas i Fraga, 2008, Fraga Arguimbau, 
2014). 


*Paspalum dilatatum Poir. 

Platja de Sant Tomàs, Es Migjorn Gran, 
31SEE892186, 5 m, a l'extrem oriental de 
la platja, en sóls que conserven humitat a 
l'estiu per la presència de dutxes públiques, 
29-VII-2018. P. Fraga (P. Fraga, herb. 


pers.). 
Gramínia originària d'Amèrica 
àmpliament distribuida per — Europa 


(Clayton, 1980), fins ara no s'havia citat de 
Menorca, tot 1 que possiblement es trobi en 
altres localitats en ambients antropitzats. A 
les Balears era coneguda d'Eivissa i 
Mallorca (Puget et al, 1995) És 
versemblant que aquesta gramínia ja estigui 
naturalitzada en altres indrets de l'illa. 


**Pilea microphylla (L.) Liebm. 
Ferreries,  31SEE862264, 80 m, 
escletxes de l'empedrat a la part antiga del 


nucli urbà, en ambients ombrívols, on la 
frescor es manté durant més temsp, 23-VII- 
2018. P. Fraga (P. Fraga, herb. pers.). 
Espècie originària d'Amèrica central i 
del sud en regions amb clima subtropical o 
tropical (Monro, 2001). A Europa es 
coneguda com a casual i naturalitzada en 
diferents regions, a la Mediterrània 
recentment ha estat citada de Sicília 
(Scafidi i Raimondo, 2018). Com en altres 
localitats, sembla que les plantes d'aquesta 
localitat. tindrien un origen com a 
contaminant en els contenidors de plantes 
cultivades amb finalitat ornamental, una de 
les vies més habituals per a la seva 
dispersió (Verloove, 2006; Scafidi i 
Raimondo, 2018). La presència d'aquesta 
espècie a Ferreries es coneix des de fa al 
menys tres anys, sembla tenir un 
comportament anual i es reprodueix 
activament per llavor, aquest caràcter 
dinàmic i persistent permet considerar-la 
com a naturalitzada en ambients antròpics. 


**Polygonum aviculare subsp. buxiforme 
(Small) Costea & Tardif 

Prat de Son Xoriguer, Ciutadella de 
Menorca, 31SEE722198, 2 m, sòls 
al-luvials, calcaris, sovint inundats a 
l'hivern, 18-1-2018. P. Fraga (P. Fraga, 
herb. pers);  s'Algar, Sant Lluís, 
31SFE106102, voreres de camí, sòl calcari, 
19-III-2013. P. Fraga (P. Fraga, herb. 
pers.). 

La preséncia a Menorca de poblacions 
de P. aviculare s.l. amb un cicle de 
creixement hivernal i algunes 
característiques marcadament diferents a les 
de cicle estival (tiges erectes, fulles amples 
i primes, flors distribuides al llarg de tota la 
tija) era coneguda des de fa temps, però fins 
ara no s'havia pogut aclarir la seva posició 
taxonòmica. Altres autors (Tison et al., 
2014) ja havien manifestat la falta de 
claredat taxonòmica en aquest grup. La 

revisió del grup per a la flora d' América del 
nord (Costea i Tardif, 2003) proposa una 
classificació diferent que permet identificar 
clarament les poblacions de cicle hivernal, 
aquest és el criteri que s'ha adoptat aquí. 
Segons aquests autors, la subsp. buxiforme 
seria originària d'Amèrica del nord, per 
tant, amb les dades actuals s'ha de 
considerar com a al-lòctona i completament 
naturalitzada. A més de les localitats 
indicades, s'ha comprovat que el tàxon 
també es troba àmpliament distribuit en la 
majoria de nuclis urbans de l'illa, 
principalment a les zones verdes. En un 
àmbit regional més proper la subespècie ha 
estat citada de l'Orient Pròxim (Mosaferi et 
al., 2015). 


**Polygonum aviculare subsp. neglectum 
(Besser) Arcang. 

Malbúger, Maó, 31SFE070150, 70 m, 
solars urbans amb vegetació nitròfila, 28- 
IX-2018. P. Fraga (P. Fraga, herb. pers.); es 
Pinaret, Binicodrell de Baix, Es Migjorn 
Gran, 31SEE898192, 110 m, cocons en 
roques de marés, durant la fase seca, 24-VI- 
2008, P. Fraga (P. Fraga, herb. pers.); la 
Marcona, Ferreries, 31TEE8628, 100 m, 
tanques en guaret, terres arenoses silícies, 
10-VIII-2003, P. Fraga (P. Fraga, herb. 
pers.). 

Com a conseqüéncia de la revisió del 
grup de P. aviculare L. proposada per 
Costea i Tardif (2003) s'ha comprovat que 
algunes de les poblacions que s'havien 
idenfiticat com a subsp. aviculare en 
realitat corresponen a la subsp. neglectum. 
De fet, aquesta subespècie i la subsp. 
rurivagum (Jord. ex Boreau) Berher, serien 
les més abundants a Menorca, mentre que 
la subsp. aviculare. estaria restringida a 
localitats on les terres conserven frescor 
durant l'estiu, com ara els fons dels 
barrancs. 





Fig. 3. Detall de la flor de Romulea rollii Parl. 
Fig. 3. Close-up of the flower of Romulea rollii 
Parl. 


*Romulea rollii Parl. (Fig. 3) 

Muntanya de ses Fonts Rodones, es 
Migjorn Gran, 31SEE906240, 140 m, 
clarianes pedregoses de la marina de brucs, 
terres arenoses silícies, 7-111-2017. P. Fraga 
(P. Fraga, herb. pers.), Llinàritx Nou, es 
Mercadal, 31TEE915275, 70 m, replans i 
escletxes en formacions rocoses de 
radiolarites, 05-III-2009. P. Fraga (P. Fraga, 
herb. pers.). 

Per a la identificació d'aquesta espécie 
s'ha seguit el criteri d'autors com Tison et 
al. (2014), Mifsud (2015), Pignatti (2017a): 
fulles. filiformes  subcilíndriques, poc 
recurvades, primes (<l mm diàm.), 
generalment de més de 20 cm de llarg, flors 
blanques, tèpals estretament obovats, aguts, 
de més de 12 mm de longitud, amb 
marques fosques a la cara exterior. Un 
conjunt de caràcters que la diferencien 
clarament de R. columnae Sebast. et Mauri 
i d'altres espècies properes del gènere 
(Mifsud, 2015). 

Anteriorment les plantes de la població 
de Llinàritx s'havien identificat 
erròniament com una forma de flors 
blanques de R. revelieri Jord. et Fourr. 
(Bermejo comm. pers.), per tant aquesta 
espècie s'ha d'excloure del catàleg de la 
flora vascular de Menorca (Fraga et al., 
2004). A les Balears l'espècie s'ha citat 

com una varietat diferent de flors grogues 
(var. lutea Palau) de Mallorca (Palau, 
1954), peró posteriorment aquesta població 
no ha pogut ser verificada (Bonafè, 1977). 


** Romulea variicolor Mifsud 

Alcalfar Vell, Sant Lluís, 
31SFE099102, 40 m, pradells de teròfits i 
geòfits a les clarianes de la marina 
d'estepes i romaní, sòl pedregós calcari, 22- 
III-2013. P. Fraga (P. Fraga, herb. pers.) es 
Pinaret, Binicodrell de Baix, es Migjorn 
Gran, 31SEES898193, 80 m, roquissars 
calcaris dins tanques pasturades, 28-II- 
1997. P. Fraga (P. Fraga, herb. pers.); es 
Banyuls, Ciutadella de Menorca, 
31SEE758199, 8 m, clarianes a la marina 
baixa litoral, sòl argilós calcari, 15-III- 
2006. P. Fraga (P. Fraga, herb. pers.). 

Dins el que fins ara s'havia identificat 
com a R. ramiflora Ten. des de sempre a 
Menorca s'hi podien diferenciar dos grups 
de plantes: unes robustes d'ambients 
humits, fins i tot aquàtics amb inundació 
estacional, i unes altres més petites 
d'ambients secs. Després de la revisió del 
gènere feta per Mifsud (2015) a l'arxipèlag 
de Malta i regions properes (Sicília), les 
plantes dels ambients secs tenen tots els 
caràcters del que aquell autor ha descrit 
com un nou tàxon, fins ara conegut 
d'aquells territoris insulars. 


**Senecio vulgaris subsp. denticulatus 
(O.F. Müll) P.D. Sell 
Platges de | Son Bou, Alaior, 


3] SEE9017, 3ISEE9117, 5 m, pradells de 
teròfits en dunes fixades per la vegetació, 
20-V-2008. P. Fraga (P. Fraga, herb. pers.); 
arenal i platges de Son Saura, Ciutadella de 
Menorca, 31SEE7619, 3ISEE7620, 5 m, 
pradells de terófits en dunes fixades per la 
vegetació, 17-II-2010 P. Fraga (P. Fraga, 
herb. — pers); platges — d'Algaiarens, 
Ciutadella de Menorca, 31TEE7833, 5 m, 


pradells de terófits en dunes fixades per la 
vegetació, 5-III-2004. P. Fraga (P. Fraga, 
herb. pers.), arenal de Sa Cavalleria, es 
Mercadal, 31TEE9134, 5 m, pradells de 
teròfits en dunes fixades per la vegetació, 
16-IV-2010. P. Fraga (P. Fraga, herb. 
pers. arenal de Tirant, es Mercadal, 
3| TEE9431, 31TEE9432, 5 m, pradells de 
teròfits en dunes fixades per la vegetació, 
28-III-2017. P. Fraga (P. Fraga, herb. 
pers.). 

En els pradells de teròfits de la majoria 
de sistemes dunars i arenals de Menorca 
(les localitats aquí indicades són només una 
mostra) un dels elements florístics més 
característic és S. vulgaris L. En el cas de 
Menorca les plantes d'aquests hàbitats es 
poden diferenciar fàcilment de les que 
viuen en altres ambients (principalment 
ruderals) per ser més baixes («15 cm), 
fulles més suculentes, menys dividides, 
indument blanquinós més dens, el marge de 
les fulles més uniformement denticulat, les 


fulles — caulinas amb . dents | més 
pronunciades a la part basal i per les 
bràctees exteriors del receptacle 


lanceolades i sensiblement més llargues 
(fins a 3 mm). Tot i que hi manquen les 
lígules que generalment caracteritzen la 
subsp. denticulatus (Allen, 1967), la 
concurrència dels altres caràcters i 
l'especialització en els ambients dunars 
suggereixen que siguin incloses en aquesta 
subespècie. 


Spiranthes spiralis (L.) Chevall. 

Sa  Calafata, Binimellà Vell, es 
Mercadal, 31TEE897337, 2 m, roquissars 
calcaris en formacions de dunes fòssils 
quaternàries, 08-X-2017. P. Fraga (P. 
Fraga, herb. pers.). 

És la quarta localitat coneguda a l'illa 
per aquesta orquídia de floració autumnal, 
com les anteriors (Rodríguez, 1904; Fraga, 
1998) es troba en ambients prop del litoral 

on la influéncia marina és encara ben 
evident. 





Fig. 4. Sonchus microcephalus Mejías. 
**Sonchus microcephalus Mejías (Fig. 4) 

Es Pou d'en Caldes, Maó, 
31TFE049278, 10 m, cocons i replans 
terrosos en blocs de dunes fòssils calcàries 
quaternàries a la falda oriental de la cala, 
08-III-2018. P. Fraga (P. Fraga, herb. 
pers); arenal de — Capifort, Maó, 
31SFE0727, 10 m, comunitats d'herbàcies 
a les clarianes de la vegetació arbustiva del 
sistema dunar, 27-IV-2018. P. Fraga (P. 
Fraga, herb. pers.). 

L'existéncia de plantes de Sonchus L. 
amb uns caràcters diferents a les espécies 
presents a l'illa es va detectar per primera 
vegada l'any 2002 en el marc del projecte 
LIFE FLORA MENORCA. En aquells 
moments es comprovà que diferien de les 
altres en la morfologia de les fulles, dels 
capítols i de les llavors. La segona població 
trobada recentment motivà una nova 


recerca taxonòmica i s'ha comprovat que 
reuneixen els caràcters de S. microcephalus 
indicats per Mejías (2017). A les dues 
localitats conviu amb S. oleraceus (L.) L. i 
S. tenerrimus L. de les quals es pot 
diferenciar fàcilment. 


*Stellaria neglecta Weihe 

Barranc de Santa Anna, Torrepetxina, 
Ciutadella de Menorca, 31ISEE809247, 60 
m, ambients ombrívols en peus de penyes 
calcàries, 23-IV-2018. P. Fraga (P. Fraga, 
herb. pers.). 

A les Balears fins ara aquest tàxon era 
conegut de Mallorca (Sáez i Fraga, 1999). 
A Menorca algunes formes robustes de S. 
media (L.) Vill. es poden confondre amb 
aquesta espécie, peró tenen els pétals més 
curts que el calze i el nombre d'estams sol 
ser inferior a 8. 


Taraxacum gaditanum Talavera 

Punta Nati, Ciutadella de Menorca, 
31TEE7032, 30 m, llocs herbosos en els 
roquissars calcaris del litoral, principalment 
creixent a redossa de plantes de Capparis 
L. 07-1-2018. P. Fraga (P. Fraga, herb. 
pers.). 

Anteriorment les plantes de Menorca 
s'havien identificat com a 7. megalorhizon 
(Forssk.) Hand.-Mazz. seguint el criteri de 
Bolós i Vigo (1996). Peró segons Galán de 
Mera i Sáez (2016) T. megalorhizon és un 
conjunt de microespècies, dins ell les 
poblacions de Menorca reuneixen el 
mateixos caràcters que 7. gaditanum, i per 
tant s'han d'assimilar a aquest tàxon. 

A diferència de les altres dues 
poblacions conegudes a l'illa d'aquesta 
espècie (Fraga i Garcia, 2004, Fraga et al., 
2015), en aquesta localitat ocupa una àrea 
relativament extensa (>l ha) i els seus 
efectius es compten per centenars, tampoc 
hi ha cap evidència que la relacioni amb 
l'activitat o presència antròpica. El fet que 

convisqui amb Hyoseris radiata L. amb la 
que es pot confondre fàcilment i la seva 
floració autumnal, atípica per al gènere, 
podria explicar que fins ara no s'hagués 
detectat la seva presència. 


**Trifolium isthmocarpum Brot. 

Algaiarens, Ciutadella de Menorca, 
31TEE9032, 5 m, camps sembrats de 
cereals en terres arenoses calcàries, 13-V- 
2018. D. Carreras, P. Fraga, C. Mascaró (P. 
Fraga, herb. pers). 

És una espècie que es distribueix 
principalment — per la Mediterrània 
meridional i viu principalment en 
herbassars humits (Zohary i Heller, 1984; 
Mufioz Rodríguez et al., 2000; Tison et al., 
2014), precisament a  Algaiarens s'ha 
localitzat més abundant allà on les arenes 
conserven més la frescor, açò és les 
depressions o parts més baixes de l'arenal. 
Al mateix temps, la presència d'aquesta 
espècie podria ser un vestigi de l'extensa 
zona humida que hi havia en aquella zona 
fins al segle XIX, que posteriorment va ser 
dessecada per convertir-la en terres de 
conradís. Periòdicament, en els anys més 
plujosos, les terres poden romandre 
inundades vàries setmanes i a la primavera 
es produeix un augment significatiu de les 
espècies de sòls humits. 


*Trifolium vesiculosum Savi (Fig. 5) 

Algaiarens, Ciutadella de Menorca, 
31TEE9032, 5 m, camps sembrats de 
cereals en terres arenoses calcàries, 13-V- 
2018. D. Carreras, P. Fraga, C. Mascaró, 
M. Seoane (P. Fraga, herb. pers). 

Espécie de distribució eurimediterrània, 
centrada cap a la meitat oriental (Zohary i 
Heller, 1984). Segons Mufioz Rodríguez et 
al. (2000), en el territori de la flora ibérica 
es coneix de l'extrem nord-oriental de la 
península Ibérica (Barcelona i Girona) i de 
Mallorca, tot i que recentment no s'ha tor- 





Fig. 5. Trifolium vesiculosum Savi. 


nat a recol-lectar. Com 7. isthmocarpum 
viu habitualment en herbassars humits del 
litoral en sóls arenosos (Zohary i Heller, 
1984; Pignatti, 2017b), l'abundància de 
l'espécie aquest any s'explicaria per la 
primavera plujosa. Anteriorment (1999), 
s'havia recollectat a la mateixa zona 
(Arenes humides del torrent de la platja des 
Bot, P. Fraga herb. pers.), peró el material 
era molt escàs i no es va poder identificar 
adequadament. 
*Tuberaria plantaginea | (Willd.) MJ. 
Gallego 

Camí de ses Fontanelles, Algaiarens, 
Ciutadella de Menorca, 31TEE782327, 20 
m, pradells de terófits a les clarianes de la 
marina de xipell amb pins, sóls arenosos, 
03-V-2010. P. Fraga (P. Fraga, herb. pers.). 

De les espécies del génere àmpliament 
distribuides, aquesta encara no s'havia citat 
de Menorca (Gallego, 1993), per bé que la 
seva presència era previsible. La falta de 
citacions podria estar causada per la 
semblanga amb altres espécies del génere 
(T. guttata (L.) Fourr., T. praecox (Salzm. 
ex Boiss. et Reuter) Grosser) i pel fet que 
sovint són simpàtriques, de manera que 
només una observació detallada permet la 
seva identificació. 


Vicia tetrasperma (L.) Schreb. 

Albufera des Grau, Santa Madrona, 
Maó, 31SFE0622, 10 m, clarianes de 
l'ullastrar, principalment allà on s'han fet 
actuacions d'esclariment, sól silici, 11-V- 
2018. P. Fraga (P. Fraga, herb. pers.). 

Fins ara es donava per fet que las 
citacions anteriors d'aquest tàxon eren per 
confusió amb V. parviflora Cav. (Bolòs i 
Vigo, 1984; Romero Zarco, 1999; Fraga et 
al., 2004). En aquesta localitat hi convivien 
les dues espècies i açò va permetre 
diferenciar-les clarament a partir dels 
caràcters florals. 


Agraiments i reconeixements 


Una part de les exploracions de camp 
que han fet possible localitzar poblacions 
d'alguns tàxons — d'aquestes notes 
florístiques s'han fet dins del Seguiment de 
flora amenaçada de Menorca inclòs en el 
Programa de seguiment de la biodiversitat a 
la Reserva de Biosfera de Menorca, 
impulsat des de l'Agència Menorca 
Reserva de Biosfera. 

